**David N'Gog** (s. 1. huhtikuuta 1989, Gennevilliers, Ranska) on ranskalainen jalkapalloilija, pelipaikaltaan hyökkääjä. Hän edustaa Englannin valioliigassa pelaavaa Bolton Wanderersia.

Ura
---

N'Gog aloitti uransa Paris St Germainin (PSG) juniorijoukkueissa. Tämän jälkeen hän allekirjoitti ensimmäisen ammattilaissopimuksen kesäkuussa 2006 17-vuotiaana. Hän menestyi Ranskan nuorisomaajoukkueissa, vaikka Paris Saint-Germanissa hän ei tehnyt kuin yhden maalin 18 ottelussa. N'Gog teki esimerkiksi kaksi maalia Englannin alle 19-vuotiaiden maajoukkuetta vastaan vuonna 2007. Seurajoukkuetasolla hän sai maistaa menestystä ensimmäisen kerran PSG:ssä, kun joukkue voitti Ranskan liigacupin 2008. N'Gog oli finaalissa vaihtomiehenä.

N'Gog teki heinäkuussa 2008 Liverpoolin kanssa neljän vuoden sopimuksen, jonka arvo oli 1,5 miljoonaa puntaa. Liverpoolin valmentaja Rafael Benítez sanoi, että "he etsivät N'Gogin tapaisia hyviä pelaajia, jotka ovat kuitenkin myös halpoja". N'Gog pelasi ensimmäisen ottelunsa Liverpoolin paidassa ystävyysottelussa Villarrealia vastaan heinäkuussa 2009 ja teki ensimmäisen maalinsa heti seuraavassa ottelussa Glasgow Rangersia vastaan ystävyysottelussa. Hän teki debyyttinsä Englannin valioliigassa Aston Villaa vastaan tultuaan vaihdosta kentälle. Hän teki ensimmäisen maalinsa virallisessa ottelussa voitto-ottelussa PSV Eindhovenia vastaan Mestarien liigassa. N'Gog teki ensimmäisen liigamaalinsa maaliskuussa 2009 Sunderlandia vastaan 2–0-voitossa.

Kaudella 2009–2010 N'Gog teki tärkeässä liigapelissä Manchester Unitedia vastaan 2–0 maalin. N'Gog teki kaudella kokonaisuudessaan kahdeksan maalia, joista kuusi syntyi Valioliigassa. Liverpool epäonnistui Valioliigassa ja sarjasijoitus oli lopulta seitsemäs N'Gogin hyvistä otteista huolimatta.

Kauden 2010–2011 avauspelissä Arsenalia vastaan N'Gog teki Liverpoolin kauden avausmaalin, mutta joukkue taipui tasapeliin.

### Bolton Wanderers

31. elokuuta 2011 hän siirtyi samassa sarjassa pelaavaan Bolton Wanderersiin.

Maajoukkueura
-------------

N'Gog on edustanut Ranskan nuorisomaajoukkueita. Hän pelasi alle 21-vuotiaiden maajoukkueessa 21 ottelua, joissa syntyi kolme maalia.

Muu elämä
---------

Hänellä on myös Ranskan maajoukkuetta ja tällä hetkellä Lyonia edustavat serkut Jean-Alain Boumsong sekä Yannick Boumsong.

Saavutukset
-----------

* Ranskan liigacupin voitto 2008 (Paris Saint-Germain)

Lähteet
-------

1. ↑
2. ↑  Liverpool Sign French Striker N'Gog For Reds  24.7.2008. Liverpool FC. Viitattu 24.7.2008. (englanniksi)
3. ↑  Reds target French youngster  23.7.2008. FOX Sports. Viitattu 23.7.2008. (englanniksi)
4. ↑  Gerrard Worry For Liverpool *Sporting Life*.  5.8.2008.  Arkistoitu 26.5.2012. Viitattu 6.8.2008. (englanniksi)
5. ↑  Champions League round-up *Sky Sports*. British Sky Broadcasting. Viitattu 12.4.2009. (englanniksi)
6. ↑  Sanghera, Mandeep: Liverpool 2-0 Sunderland *BBC Sport*. BBC. Viitattu 12.4.2009. (englanniksi)
7. ↑  Reds stun rivals to end losing run  25.10.2009. TEAMtalk.com.  Arkistoitu 28.3.2012. Viitattu 20.11.2010. (englanniksi)
8. ↑  David N'Gog to Bolton (£4m)[vanhentunut linkki] Bolton Wanderers (englanniksi) Viitattu 3.9.2011
9. ↑  David N'Gog profile Liverpool FC. Viitattu 6.8.2008.  (englanniksi)